钦定古今图书集成/历象汇编/庶征典/第178卷 > 《田家五行》 > 宣公十五年
## 钦定古今图书集成/历象汇编/庶征典/第178卷 > 《田家五行》 > 宣公十五年

〈注〉《蝝，即》。也。始生曰“蝝”，大曰

《蝝生》不书，此何以书？幸之也。幸之者何？

〈注〉闻灾当惧，反，喜非其类，故执不知问。

犹曰“受之云尔。”受之云尔者何。上变古易常。

〈注〉上谓“宣公变易公田古常旧制而税亩。”

应是而有天灾，其诸则宜于此焉变矣。

〈注〉言宣公于此天灾饥后，能受过变，寤明年复古行。中冬“大有年”，其功美过于无灾，故君子深为喜而侥幸之变。言蝝以不为灾，《书》起其事。

《穀梁传》：“蝝非灾也，其曰蝝，非税亩之灾也。”

《胡传》：“始生曰蝝，既大曰螽。秋螽未息，冬又生子，灾重
及民也。而详志之如此者，急民事，谨天戒，仁人之心，
王者之务也。遇天灾而不惧，忽民事而不修，而又为
繁政重赋以感之，国之危无日矣。”